
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм и Конституцэм и 81-нэ статьям и «б» пунктым ипкъ иткIэ Дадэ МуIэед Алий и къуэм Къэбэрдей-Балъкъэр Республикэм и Правительствэм и УнафэщIым и япэ къуэдзэ къулыкъур щхьэщыхын ар нэгъуэщI лэжьапIэ зэрыкIуэм къыхэкIыу.
2. Мы Указым къару егъуэт абы Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ КIУЭКIУЭ Юрий
Налшык къалэ
2016 гъэм жэпуэгъуэм и 17
№124-УГ
Тэрч муниципальнэ районым и щIыпIэ администрацэм и Iэтащхьэм и къалэнхэр
Дадэ МуIэед и пщэ далъхьэ
Тэрч муниципальнэ районым щIыпIэ самоуправленэмкIэ и советым, жэпуэгъуэм и 17-м екIуэкIам, къыщащта унафэм ипкъ иткIэ щIыпIэ администрацэм и Iэтащхьэ Бэлэтокъуэ Владимир и къулыкъум текIащ нэгъуэщI лэжьапIэ зэрыкIуэм къыхэкIыу.
Муниципалитетым и унафэщIым и къалэнхэр гъэзэщIэныр КъБР-м и Правительствэм и Унафэ- щIым и япэ къуэдзэу иджыри къэс щыта Дадэ МуIэед и пщэ далъхьащ.
Дадэ МуIэед Алий и къуэр 1960 гъэм Тэрч районым хыхьэ Акъбащ Ищхъэрэ къуажэм къыщалъхуащ, Къэбэрдей-Балъкъэр мэкъумэш институтыр «зоотехние» IэщIагъэр иIэу къиухащ, мэкъумэш щIэныгъэхэм я кандидатщ. Техникэ инвентаризацэмкIэ республикэ IуэхущIапIэм инженеру лэжьэн щыщIидзащ. Экономикэм епха IэнатIэ зэмылIэужьыгъуэхэр ирихьэкIыу Къэбэрдей-Балъкъэрым и къэрал къулыкъущIапIэхэм щыIащ, КъБР-м и Парламентым и IV-V зэхуэсхэм я депутату щытащ. 2014 гъэм и жэпуэгъуэм лъандэрэ КъБР-м и Правительствэм и УнафэщIым и къуэдзэу — мэкъумэш хозяйствэмкIэ министру лэжьащ, 2015 гъэм и бадзэуэгъуэ мазэм щегъэжьауэ КъБР-м и Правительствэм и УнафэщIым и япэ къуэдзэт.
КъБР-м и Iэтащхьэмрэ Правительствэмрэ я пресс-IуэхущIапIэ
